Statul îşi bate joc de un pianist de geniu în vârstă de numai 12 ani. Nu are bani să-i plătească bursa de merit, dar când vine vorba de drepturtile de autor îl pune să plătească. Este vorba despre olimpicul Călin Calfa, somat de ANAF să plătească un impozit după un concert susţinut anul trecut pe scena Filarmonicii din Iaşi.



Părinţii consideră situaţia una penibilă, mai ales că statul nu contribuie deloc financiar la participările copilului lor la concursurile internaţionale.



Considerat unul dintre cei mai buni mici pianişti din ţară, Călin Calfa este somat de Administraţia Naţională a Finanţelor Publice să achite taxele aferente drepturilor de autor pentru un concert susţinut anul trecut pe scena Filarmonicii din Iaşi.



Situaţia este considerată a fi una absurdă de părinţi. Asta pentru că statul nu l-a ajutat cu nimic chiar dacă micul pianist a cântat chiar şi pe scena Filarmonicii din Viena.



Teoretic, băiatul ar trebui să primească o bursă de merit de 28 de lei pe lună pe care însă autorităţile nu mai plătit-o de mai bine de două luni. Statul însă il pune pe copil să plătească un impozit de 13 lei pentru un concert în urma căruia Călin a fost plătit cu suma de 400 de lei.



Directorul Direcţiei Regionale a Finanţelor Publice Iaşi, Ioan Grigoriu, spune că nu face altceva decât să aplice legea, chiar dacă în acest caz este vorba despre un copil de 12 ani.



”Să vină părinții încoace, să vină să discute de unde să știu cine e copilul de unde să știu ce e acolo? Să vină, discutăm, ne uităm la fișă dacă e ceva greșit corectăm, dacă legea spune că trebuie să plătească, trebuie să plătească. Domne, eu nu judec statul, eu aplic legea. Dacă legal trebuie să plătească plătește, dacă legal nu trebuie să plăteasacă, nu plătește”, a afirmat Grigoriu.





Copil pianist, somat de ANAF în urma unui concert